
Thor Goran Pettersen er en tidligere student ved avdeling for ingeniørfag som gjennomførte sin ingeniørutdanning ved HIØ sommeren 2004. Nå arbeider han som maskiningeniør ved Sleipner Motor AS i Fredrikstad (http://www.sleipner.no/) og hverdagen hans er fylt med spennende og utfordrende oppgaver. Disse er produktutvikling, prototypebygging, 3-d modellering med bruk av Inventor 9.0, testing av nye produkter, utvikle maskineringsjigger til maskinverkstedet slik at effektiviteten på maskinene forbedres og kvaliteten på maskinerte deler høynes. I tillegg er han med på innkjøp av nytt teknisk utstyr ved bedriften.
Han forteller om sin studieerfaring ved HiØ slik:
”Mye skolearbeid med mange sene kvelder. Underveis i utdanningen undret vi oss over hvor relevant enkelte ting i undervisningen var med tanke på hva vi skulle jobbe med siden. Selv om frustrasjonen til tider var stor, sitter jeg igjen med et inntrykk av at vi fikk et godt fundament å bygge videre på i arbeidslivet. ……”
